Ntoa ea Kobotata e khutletse Lekhotleng le Phahameng – moafrikafmradio: The Most Authoritative Radio Ever!
January 29, 2019 MoAfrika FM
Ntoa ea Kobotata e khutletse Lekhotleng le Phahameng
Kahlolo e reng liakhente tsa Kobotata li khutlele Lekhotleng le Phahameng ho ea ngangisana ka likhang tsee li sa kang tsa ngangisana ka tsona pele nyeoe eo e hloella Lekhotleng la Maipiletso,11 e bakile molumo o mongata har’a sechaba.
Probonong ea Labobeli lena, ho ile ha hlaha potso e reng na ha e le moo nyeoe e tla boela e mameloa ke Mahase ACJ kapa moahloli ea tlang ho khethoa ke eena, e ba ho ka etsahala hore moahloli a liehe ho fana ka kahlolo, na Korokoro e tla etsa joang.
Hape, ha e ba kahlolo e ka tsoa ka pele, e bile e le molemong oa Korokoro, joale Ntlokholo ea Kobotata e hlahlela boipiletso hang, e kopa hore Lekhotla le Phahameng le thibele phethahatso ea kahlolo, teng ho tla etsoa joang.
Ke moo bamameli ba ileng ba lemoha hore ho fela ho betsoa morabaraba o thata ka lekhotleng ka moo, oo ha ba sheba ka leihlo la moea, ba boning Komiti e Kholo e tla qetella e fihletse se hlokoang ke eona, ka lebaka leo Korokoro le ba khemang le eona ba hle ba ikente ka ente ea lipere, nako e sa lumela. RK.
Previous PostBamameli ba Lekomo la Labobeli la beke ena ba re ba chahella monoana se entsoeng ke Lepe la basali ba LesothoNext PostBasali ba masole le mapolesa ba tsetselela toka makhotleng a boahloli